### Beslutningstema

I denne sag skal Tønder Kommunes Beskæftigelsesplan 2023 til politisk godkendelse efter høring.

### Sagsfremstilling

Kommunalbestyrelsen skal hvert år senest den 31. december med udgangspunkt i de vejledende beskæftigelsespolitiske mål, der er udmeldt af beskæftigelsesministeren, vedtage en beskæftigelsesplan for det kommende års beskæftigelsesindsats.

Beskæftigelsesministeren har valgt at videreføre de fem mål fra 2022 i 2023, da det vil være med til at skabe kontinuitet i beskæftigelsespolitikken.

1. Alle ledige skal have en værdig sagsbehandling
2. Flere ledige skal opkvalificeres
3. Flere flygtninge og familiesammenførte skal være selvforsørgende
4. Flere personer med handicap skal i beskæftigelse
5. Virksomhederne skal sikres den nødvendige og kvalificerede arbejdskraft

Arbejdsmarkedsudvalget har fået input til beskæftigelsesplan 2023 på dialogmødet i "Partnerskabet for Fremtidens Arbejdskraft i Tønder Kommune" den 14. september 2022. I partnerskabet mødes Arbejdsmarkedsudvalget med repræsentanter fra arbejdsmarkedets parter, uddannelsesinstitutioner og Danske Handicaporganisationer.

Arbejdsmarkedsudvalget har på baggrund af drøftelserne i partnerskabet valgt at Beskæftigelsesplan 2023 bygger videre på planen for 2022. Den virksomhedsvendte indsats styrkes med planen for 2023 - gennem rekrutteringsindsatsen, støtte i den første tid i job og et rejsehold på sygedagpengeområdet. Samskabelse anvendes som metode til at skabe gode løsninger sammen med borgeren

De lokale fokusområder i beskæftigelsesplanen for 2023:

* Rekrutteringsindsatsen - match mellem ledige og virksomhedernes behov
* Jobstart - støtte i den første tid i job (efterværn)
* Rejsehold, der skal være med til at forebygge langtidssygemeldinger
* Flere unge skal i uddannelse eller beskæftigelse
* Inklusion af nyuddannede og fastholdelse af seniorer på arbejdsmarkedet

Et vigtigt element for beskæftigelsesindsatsen i 2023 bliver, at hjælpe virksomhederne, så de får den arbejdskraft, som de har behov for, og at virksomheder og jobsøgere matches på den hurtigste og mest effektive måde. Rekrutteringsindsatsen spiller samtidig en stor rolle i at ledige hjælpes tilbage i beskæftigelse.

Overgangen til job på ordinære vilkår kan være vanskelig for mange ledige med andre udfordringer end kun ledighed. Arbejdsmarkedsudvalget vil have fokus på udarbejdelse af en strategi for efterværn, hvor der er mulighed for støtte i den første tid i beskæftigelse.

Arbejdsmarkedsområdet har i efteråret 2022 fået etableret et rejsehold, der skal hjælpe virksomheder med at forebygge langtidssygemeldinger, og være med til at sikre fastholdelse i job. Denne indsats skal sammen med de øvrige indsatser på sygedagpengeområdet være med til at nedbringe antallet på sygedagpenge og jobafklaring.

De unge på uddannelseshjælp skal hjælpes godt videre i uddannelse eller beskæftigelse.

Der er brug for alle på arbejdsmarkedet og med de rekrutteringsudfordringer, som virksomhederne står overfor i de kommende år, er det endnu mere vigtigt med en god inklusion af nyuddannede og fastholdelse af seniorer. Det er et af de temaer, som Arbejdsmarkedsudvalget vil have fokus på i 2023 sammen med "Partnerskabet for Fremtidens Arbejdskraft i Tønder Kommune".

Arbejdsmarkedsområdet har mange interne og eksterne samarbejdsflader, og der er fokus på samarbejdet på tværs. Det eksempelvis med helhedsorienterede indsatser på tværs af social- og arbejdsmarkedsområdet, som det tværfaglige visitationsteam for tilflyttere på offentlig forsørgelse.

Med beskæftigelsesplan 2023 er der sket en bevægelse fra målstyring til i større grad at se bevægelserne for indsatserne. I Arbejdsmarkedsudvalgets ledelsesinformation vil der løbende følges op på status i forhold til måltallene i Beskæftigelsesplan 2023.

Direktøren for Teknik/Miljø, Service & Beskæftigelse indstiller, 9. november 2022, pkt. 5:
at forslag til Beskæftigelsesplan 2023 godkendes,
at sagen sendes til høring i Handicaprådet, Ældrerådet, Den kommunale ungeindsats (KUI), og
at Arbejdsmarkedsudvalget efterfølgende behandler høringssvarene i december 2022.

Indstillingen godkendt.

Klara Koch deltog ikke i mødet.

Sagen genoptages

Beskæftigelsesplan 2023 har været i høring i Handicaprådet, Ældrerådet og Den kommunale ungeindsats (KUI). Høringssvarene er vedhæftet som bilag.

Med baggrund i høringssvarene er "Beskæftigelsesplan 2023" tilrettet. Rettelser er markeret med rød tekst i den vedhæftede udgave af planen. På side 12, der har overskriften Unge og Uddannelse er tilføjet "Unge skal opleve KUI som en helhed, og

derfor er et fokusområde også de gode overgange mellem ungeindsatser på tværs af fagområder". På side 14, der har overskriften Flere personer med handicap i job er tilføjet "På arbejdsmarkedsområdet vil der i 2023 arbejdes med at afsøge muligheder for anvendelsen af Regitse Andresen, som en ressource for borgerne.

### Fagchefen for Arbejdsmarked indstiller,

at Arbejdsmarkedsudvalget behandler høringssvarene,

at Beskæftigelsesplan 2023 godkendes, og

at indstillingen videresendes til Økonomiudvalget og Kommunalbestyrelsen.

Beslutning fra Arbejdsmarkedsudvalget, 7. december 2022, pkt. 4:

Indstillingen anbefales.

Beslutning fra Økonomiudvalget, 15. december 2022, pkt. 25:

Indstillingen anbefales.

### Beslutning

Indstillingen godkendt.